cyanic-selkie/wikianc huggingface dataset:
Holograafia
Tööpõhimõte
Keerukamaid esemeid võib vaadelda koosnevana punktesemetest. Seega on nende valgusväli punktallikate valgusväljade summa ning lihtsustatult võib keerulisemate esemete hologramme vaadelda kui punktesemete hologrammide superpositsiooni.
Rakendused
On levinud arvamus, et holograafia leiab tulevikus laialdaselt rakendust andmesalvestuses. Võrreldes praeguste tehnoloogiatega võimaldaks holograafia kasutada salvestuskeskkonda tervenisti, mitte ainult pinda. See lubaks muuta andmesalvestusvahendeid kompaktsemaks. Lisaks andmesalvestusele on holograafiat rakendatud kunstis, interferomeetrites , mikroskoopides , sensorites , biosensorites ja turvaelementides. Olemas on ka holograafilised skannerid, millega määratakse ruumiliste objektide mõõtmeid.
Ylakaičiai
Ylakaičiai (žemaidi Īlakātē) on küla Leedus Skuodase rajoonis Ylakiai vallas.
Külla jääb Paluobė linnamägi. Kohaliku legendi kohaselt olevat selle rajanud Kuramaad rüüstanud viikingite salk. Sealkandi jäid nad haigeks ja hakkasid surema. Nähes, et kulda on kaasavedamiseks liiga palju, matsid ellujäänud kulla koos oma surnutega maha ja kuhjasid selle kohale kääpa. Legend ajendas hauarüüstajaid aastail 2002 ja 2006 linnamäel kaevama, selle käigus eemaldati linnamäest kolmandik.
Teise maailmasõja järel tegutsesid külas Leedu metsavennad.
Peetri aedlinn
pisi|[[Peetri aedlinna kõrgemate ametnike elamu 1915. aastal ]] Peetri aedlinn oli 20. sajandi alguses Peeter Suure Merekindluse ametnikele asutatud asum (slobodaa).
1912. aastal rajati Peeter Suure Merekindluse ametnikele aedlinn, kuid suur osa kavandatud suvilaid jäi alanud maailmasõja tõttu ehitamata ning hooned valmisid alles 1920.–1930. aastatel, aastaringseks elamiseks.
Nali keel
Nali keel on Austroneesia hõimkonda, Okeaania keelte Admiraliteedisaarte keelerühma kuuluv keel. Seda kõneldakse Paapua Uus-Guineale kuuluval Manuse saarel.
Peetri aedlinn
Tänu aedlinna algsele planeeringule kujunes tänapäeva Pääskülas Kadaka puiestee äärde jäävatel kinnistutel suhteliselt regulaarne tänavatevõrk ja sellele alale iseloomulik suurte kinnistutega linnastruktuur.
Aedlinnaku esmastest hoonetest on säilinud algselt ohvitseride klubina ja Peetri aedlinna rajamist kureerinud ülevaataja elamuna kasutatud torniga juugendvilla (vt Peetri aedlinna kõrgemate ametnike elamu), praeguse aadressiga Pärnu maantee 492 Nõmme asumis.
Ka Peeter Suure Merekindluse kindlusraudtee kitsarööpmeline raudtee Pääsküla raudteejaam loodi suurelt jaolt just tulevase aedlinna suvitajate jaoks.
Pääskülas asus ka PSM Maarinde II kaitsesektori Pääsküla kaitsepositsioon ja 1913. aastal ehitatud Pääsküla kaitsepositsiooni komandandi elamu (tänapäeval Külvi tänav 14).
1923. liideti aedlinn Nõmmega (tänapäeval jääb aedlinna piirkond Särje ja Sisaski tänava ning Harku kallaku vahele).
Olga Syahputra
Olga Syahputra (õieti Yoga Syahputra; 8. veebruar 1983 Jakarta – 27. märts 2015 Singapur) oli Indoneesia näitleja, koomik, laulja ja telesaatejuht.
Ta suri meningiiti.
Isoleeriv keel
Isoleeriv keel ehk amorfne keel on keel, milles ei ole sõnade fleksiooni ega derivatsiooni (näiteks vanahiina keel) või ei ole ainult fleksiooni (näiteks vietnami keel) ja milles grammatilisi seoseid väljendavad lause sõnajärg või abisõnad. Harilikult on nendes keeltes sõnad ühesilbilised.
Mürkelliudik (perekond)
Mürkelliudik (Disciotis) on mürkliliste hulka kuuluv seente perekond.
Sellesse kuulub liik mürkelliudik Disciotis venosa.
Pitka
Pitka on eesti perekonnanimi.
Perekonnanime Pitka on pandud Võhmuta mõisas Järva-Jaani kihelkonnas Järvamaal ja Arumäe mõisas Vaivara kihelkonnas Virumaal. Nimede eestistamisel määrati Pitka uueks perekonnanimeks isikuile, kelle perekonnanimi oli Pitk. 2018. aasta 1. jaanuari seisuga on perekonnanimi Pitka Eestis 11 mehel ja 30 naisel.
Víctor Cáceres
Víctor Javier Cáceres Centurión (sündinud 25. märtsil 1985 Asunciónis) on Paraguay jalgpallur. Ta mängib Paraguay rahvuskoondises ja Paraguay kõrgliiga klubis Cerro Porteño kaitsva poolkaitsjana.
Cáceres alustas klubikarjääri Atlántida noorteklubis. 2004. aastal tegi ta debüüdi Libertadi põhimeeskonnas. Klubiga tuli ta 2006. aastal Paraguay meistriks ja jõudis Copa Libertadorese poolfinaali. Hiljem tuli ta klubiga veel neljal korral Paraguay meistriks.
2012. aasta juulis sõlmis ta lepingu Brasiilia klubiga Flamengo. 2013. aastal võitis klubiga Brasiilia karikavõistlused Copa do Brasil ja 2014. aastal Rio de Janeiro osariigi meistrivõistlused Campeonato Carioca.
Debüüdi Paraguay rahvuskoondises tegi ta 5. juunil 2007 sõprusmängus Mehhikoga. Esimese värava lõi ta rahvuskoondises 6. juunil 2014 sõprusmängus Prantsusmaaga.
Ta on koondises mänginud 2010. aasta maailmameistrivõistlustel ning 2011. ja 2015. aasta Copa Américal.
Magnoolia (tango)
"Magnoolia" (vene keeles "Магнолия", sageli ka "Танго Магнолия") on Vene estraadilaulja Aleksandr Vertinski 1931. aastal loodud tangolaul. Bessaraabias, tollase Rumeenia aladel toimunud kontsertreisi ajal kirjutatud palast kujunes Vertinski üks populaarsemaid laule ja üks kõige tuntumaid vene tangosid.
Lüüriline laul kõneleb naisest nimega Yvetta, kes igatseb oma armsamat Singapuris, toonases Briti koloonias. Magnooliad kui eredavärviliste õitega lõunamaised taimed olid 20. sajandi alguse vene kirjanduses kujunenud üheks kauge eksootilise troopika sümboleist. Eksootilisust rõhutavad ka kohati koomilise liialduse varjundiga väljendid nagu "banaanilis-sidrunilises Singapuris" ("В бананово-лимонном Сингапуре").
Plaadistati laul esmakordselt 1932. aastal Briti plaadifirmas Columbia. 1933. aastal järgnes plaadistus Varssavis, firmas Syrena Electro. Hiljem andis Columbia salvestise välja ka USAs, samuti avaldas selle seal mitmel Vertinski kogumikul firma Kismet. Kuna Vertinski veetis suurema osa elust välismaal, naastes Nõukogude Liitu alles 1943. aastal, kus lüürilise meelelaadiga muusika oli pikalt ebasoosingus, ei plaadistatud ka "Magnooliat" NSV Liidus Vertinski eluajal. Küll on seda korduvalt avaldatud postuumsetel kogumikplaatidel, mis ilmusid Venemaal pärast NSV Liidu lagunemist, näiteks "То, что я должен сказать" (1994), "Легенда века" (1999) ja "Чужие города" (2000).
Pala populaarsust illustreeris Vertinski oma mälestustes looga juhtumist, kus keegi tundmatu inglise härrasmees palus tal Pariisis esitada inglase lemmiklaulu, mille nime too paraku ei mäletanud. Viisijupi järgi tundis Vertinski ära oma "Magnoolia" ja esitas selle, nii et inglane jäi ülimalt rahule. Alles järgmisel päeval sai laulja teada, et talle tundmatu härrasmees oli Walesi prints.
Laulu püsivast populaarsusest Venemaal annab tunnistust 2018. aastal korraldatud küsitlus, mille andmeil küsimusele, mida vastaja teab Singapurist, vastati kõige sagedamini värsireaga "Magnooliast". Vene lauljaist on pala esitanud näiteks Filipp Kirkorov (NTV uusaastasaates), Oleg Menšikov ansambliga 7B ja Oleg Pogudin.
Laulule viitab vene kirjanik Sergei Dovlatov teoses "Soolo Underwoodile": "Valvuri romanss: "Banaanilis-sidrunilises Sõktõvkaris..."" "Magnoolia" kõlab Vertinski esituses ka Aleksei Balabanovi filmis "Morfiin" (2008), ehkki selle tegevus toimub 1917–1918, umbes 14 aastat enne laulu kirjutamist.
Eesti keeles on "Magnooliast" teinud tõlkelise uusversiooni luuletaja Indrek Hirv, kes esitas selle pealkirja all "Tango Magnoolia" ka oma samanimelisel tangoplaadil (2014). Hirve tõlge sündis algselt lavastuse "Viimane tango 1944 — Pallase lõpp" tarbeks.
Broadwell
Broadwell on 5. põlvkonna Intel Core protsessori mikroarhitektuuri koodnimi. See on Haswelli mikroarhitektuuri järeltulija, mis kasutab uuemat, 14 nm tootmistehnoloogiat. Inteli mikroarhitektuuride tick-tock-mudeli järgi on Broadwell tick. Broadwelli mikroprotsessorid kasutavad Inteli 9. seeria kiibistikku.
Erinevalt eelmistest Inteli põlvkonnavahetustest ei vahetata Broadwelliga välja eelmise põlvkonna väiksema jõudlusega lauaarvuti protsessoreid.
Esimesed Broadwelliga sülearvutid pidid tulema müügile 2014. aasta oktoobris, kuid see tähtaeg lükkus 2015. aastasse.
Intelil on plaanitud välja anda mitu versiooni Broadwelli arhitektuuril põhinevaid protsessoreid, mis kõik sobivad oma eriomadustega kindlaks otstarbeks ja kindlatele seadmetele.
Core M (Broadwell-Y)
Core M on väikse võimsusega optimeeritud protsessor. See on esimene Inteli 14 nm tehnoloogiat kasutav protsessor, mis jõuab avalikku kasutusse. Core M on mõeldud tahvelarvutitele ja mobiilsetele seadmetele. Intel on seadnud eesmärgiks luua protsessor, mida saab kasutada ventilaatorita seadmetel. Selliste seadmete alla kuuluvad 8–10 mm, "10,1" ekraaniga, seadmed mille energia on 3–5 W. Oma uutes seadmetes, mis ühtlasi kasutavad ka ventilaatori vaba disaini, on kasutusele võtnud Core M protsessorid juba Lenovo, Dell ja ASUS.
Core M on tehtud süsteemikiibina (system-on-a-chip), mis võimaldab tal 25% väiksemat ülalpidamiskulu, 10% väiksemat sooritusele kuluvat pinget, mis säästab lisa 20% energiat, 10–15% jõudlust transistori kohta, väiksemaid mõõtmeid ja kaks korda väiksemat energialeket, mille tõttu vajab ta 10% väiksemat energiat.
Võrreldes Haswell Y ja U protsessoriga on Broadwell-Y oma pindalalt 25% väiksem. Haswelli protsessorite mõõtmed on 40x24x1,5 mm, samas kui Broadwell-Y mõõtmed on 30x16,5x1,04 mm. Seda võimaldavad Broadwell-Y protsessoril 14 nm tehnoloogiast tulenev 0,63-kordne ümbermõõdistamine, 0,5 mm viigu samm, 200um pakendi korpus ja 170um pooljuhi paksus.
Core M protsessorid kasutavad BGA pakendit ning seeria koosneb 3 mudelist: 5Y70, 5Y10a ja 5Y10. Kõigil on 2 tuuma, 4 MB L3-vahemälu, toetavad 1600 MHz LPDDR3L- ja LDDR3-muutmälu ja on nõutava jahutusvõimsusega (TDP) 4,5 W. 5Y10a ja 5Y10 omavad stabiilset taktsagedust 800 MHz (turboga kuni 2 GHz) ning Intel HD Graphics 5300 graafikaprotsessorit taktsagedusega 100–800 MHz. 5Y10 erineb seadistatava nõutava jahutusvõimsuse poolest, mida saab seadistada 4 W peale. 5Y70 Core M seeria lipulaevana omab baastaktsagedust 1,10 GHz (turboga kuni 2,60 GHz), Intel HD Graphics 5300 graafikaprotsessorit taktsagedusega 100–800 MHz.
Broadwell-U
2015. aastal andis Intel välja järgmise 14 nm kasutava protsessori Broadwell-U. Broadwell-U seeria koosneb 17 kahetuumalisest protsessorist. Broadwell-U seeria protsessorid on suurema jõudluse ja väiksema energiatarbega kui tema Haswelli vasted ning on mõeldud kasutuseks suurema jõudlusega notebook-tüüpi sülearvutites. Kõik Broadwelli protsessorid kasutavad BGA pakendit.
Broadwell-U seeria protsessorite spetsifikatsioonid :
Broadwell-H
H seeria Protsessorid jagunevad kahe- ja ühekiibisteks protsessoriteks. Ühekiibisel protsessoril on 2 tuuma 4 lõimega, kahekiibisel aga 4 tuuma 8 lõimega.
Kahekiibisel variandil on GT3 või GT2 graafikaprotsessor ja kuni 6 MB L3-vahemälu. Ta toetab kuni 32 GB DDR3L-muutmälu taktsagedusega 1600 MHz. Tema nõutav jahutusvõimsus on 47 W, mis on timmitav 37 W-ni ning omab uut HM97-kiibistikku.
Ühekiibisel versioonil on PCH-LP kiibistik. Graafikaprotsessoriks on sellel GT3 standardspetsifikatsioonidega.
Broadwell-H on võimsama otsa protsessorid mõeldud lauaarvutitele, mille puhul energiatarve rolli ei mängi.
Broadwell-K
Broadwell-K on LGA 1150 pesa kasutav neljatuumaline protsessor, mõeldud lauaarvutitele, mis kasutab GT3 graafikaprotsessorit ja 65 W jahutusvõimsust.
Omadused
Intel Broadwell protsessorid on umbes 50% ja 30% efektiivsemad kui varasemad Haswelli seeria protsessorid. Põhilised Broadwelli omadused tulenevad 14 nm tootmisprotsessist. Sellega kaasneb sülearvutite ja teiste Broadwelli protsessorit kasutavate seadmete pikem aku kestvus, suurem resolutsioon ja kompaktsem disain. Broadwelli protsessorid kasutavad ka suuremaid ja võimsamaid graafikaprotsessoreid, millega kaasneb arvutite ja nutiseadmete parem graafika.
Nüüdisromaan
"Nüüdisromaan" on kirjastuse Eesti Raamat väljaantav raamatusari.
Sarjas on ilmunud:
Elisabeth Jõhvi
Elisabeth Jõhvi on väljamõeldud tegelane, keda mängis Ines Aru.
Elisabeth Jõhvi sketširubriik oli 1980. aastatel paljude Eesti Televisioonis eetrisse läinud "Reklaamiklubi" saadete kindel osa.
1993. aastal läks Eesti Televisioonis eetrisse huumorisaade "Elisabeth Jõhvi show. Ines Aru show-programm", mida kirjeldati kui sketše "hella südamega naisterahva Elisabeth Jõhvi juhtumistest 1993. aasta Eestis" (režissöör-lavastaja Helle Karis, stsenaristid Kirill Teiter, Juta Üts ja Ralf R. Parve).
Joel Steinfeldt pühendas talle laulu "Elisabeth Jõhvi".
Konstitutsiooniline Demokraatlik Partei
Konstitutsiooniline Demokraatlik Partei on mitme praeguse ja endise erakonna nimi:
Sauroni Suu
Sauroni Suu on kõrvaltegelane J. R. R. Tolkieni Keskmaa legendaariumis, Musta Isanda Sauroni teener ja saadik.
Konkreetsemalt on temast juttu "Sõrmuste isanda" triloogia kolmanda raamatu "Kuninga tagasitulek" peatükis "Must värav avaneb". Peatükis on teda kirjeldatud halvaendelise moega ja üleni musta riietatud pika koguna, kes kandis kõrget kiivrit ning ratsutas võika välimusega suure musta hobuse seljas. Ta hobuse silmades lõõmas leek ja selle nägu sarnanes hirmuäratavale maskile, meenutades rohkem kolpa kui elavat pead.
Päritolu ja asumine Sauroni teenistusse
Sauroni Suu on päritolult üks Mustadest Nuumenoorlastest, kes rajasid oma elupaigad Keskmaale Sauroni ülemvõimu aastatel ja kummardasid teda, olles võlutud tema kurjast tarkusest. Sauroni Suu õiget nime pole teada ja öeldakse, et ka ta ise on selle unustanud.
Ta asus Sauroni teenistusse Kolmandal Ajastul, kui too uuesti võimu koguma hakkas. Oma kavaluse tõttu kerkis ta kiiresti aina enam oma isanda soosingusse, teades palju Sauroni mõtetest ja saades tiitli Barad-dûri Kantsi Komandant. Samuti õppis ta musta nõiakunsti ja teda kirjeldatakse julmemana kui ükski ork.
Sõrmuse Sõda
Sõrmuse Sõja lõpu paiku ilmus Sauroni Suu koos väikse kaaskonnaga kohtuma Musta Värava ette kogunenud Lääne rahvaste maleva ja nende juhtidega, eeskätt Gandalfi ja Aragorniga, keda ta püüdis veenda Sauronile alistuma. Vestluse käigus esitles ta võidukalt neile Frodo mithrilist rõngassärki ja sõlega haldjamantlit ning Jussi lühikest mõõka, püüdes sellega jätta muljet, et Sauron on Frodo vangistanud ja teda piinatakse Sauroni tingimustest keeldumise korral. Kui Gandalf nõudmistest siiski keeldus, kihutas Sauroni Suu vihasena tagasi ja õhutas sarvehuigetega Sauroni väed Lääne malevale kallale.
Tema ülejäänud saatuse kohta pole midagi täpset teada, kuid võib arvata, et ta langes järgnenud lahingus.
Filmides
1980. aastal ilmunud animafilmis "The Return of the King" on talle hääle andnud Ameerika Ühendriikide näitleja Don Messick.
2003. aastal esilinastunud Peter Jacksoni filmis "Sõrmuste isand: Kuninga tagasitulek" kehastas Sauroni Suud Uus-Meremaa näitleja Bruce Spence. Stseen on sisse jäetud ainult filmi pikendatud versiooni, sest Jacksoni arvates polnud see kinoversiooni jaoks piisavalt psühholoogiliselt mõjuv.
Koletis
Koletis ehk koll ehk monstrum on iga väljamõeldud olevus, kes on mõningal määral hirmsa väljanägemisega ning võib oma välimuse või tegevusega põhjustada füüsilisi vigastusi või hirmu. Sageli esineb neid legendides, õuduskirjanduses ja -filmides. Sõna monstrum tuleneb ladinakeelsest sõnast monstrum.
Tavaliselt seostuvad koletised millegi väära või kurjaga. Koletis on tavaliselt halb, inetu ja ebaloomulik. Sõna kasutatakse ülekantud tähenduses ka tavatult ebamoraalse inimese kohta.
Kirjandusest ja filmidest on tuntud sellised koletised nagu Frankensteini koletis, golem, libahunt, vampiir (sh Dracula), Godzilla, mäekoll ja Cthulhu.
Samas suhtutakse uuemas popkultuuris koletistesse ambivalentsemalt ja iroonilisemalt. Sõbralike koletiste seas on Chewbacca ja Elmo, kangelastest koletised on Shrek ja Hulk. Ka Frankensteini koletist ja King Kongi on arvatud kannatavat valestimõistmise all.
Arvukalt nii traditsioonilisi kui ka uusi koletisi on kirjeldatud fantaasiapõhistes rollimängudes, kus mõnikord võivad neid kehastada ka mängijad.
Tihti peetakse koletisteks ka väidetavasti reaalselt eksisteerivaid, kuid teadusele seni tundmatuks jäänud loomi, keda uurib teaduse ja pseudoteaduse piirialale jääv distsipliin krüptozooloogia.
Ruth Wilson
Ruth Wilson (sündinud 13. jaanuar 1982 Ashfordis Kentis) on inglise näitleja, kelle tuntumad näitlejatööd on BBC neljajaolise telesarja "Jane Eyre" nimiosa ja Alice Morgan Suurbritannia psühholoogilises krimidraamas "Luther". Kuldgloobuse nominent (2008) Ruth Wilson on võitnud kaks Olivier' auhinda.
Wilson on sündinud Kenti krahvkonnas Ashfordis kolme venna noorema õena. Ta kasvas üles Surrey krahvkonnas, Londonist 28 kilomeetri kaugusel edelas, Thamesi jõe kaldal asuvas Sheppertonis. Wilson lõpetas 2003. aastal Nottinghami Ülikooli ajaloo erialal ning 2005. aasta juulis Londoni Muusika ja Teatrikunsti Akadeemia. Tema vanaisa Alexander Wilson oli romaanikirjanik ja MI6 ohvitser.
Monster
pisi|Landkreuzer P. 1500 Monster Landkreuzer P. 1500 Monster oli Saksa tankiprojekt Teise maailmasõja ajal. Monsterist pidi saama ülirasketank, Saksa tankidisaini tippteos.
23. juunil 1942 pakkus Saksamaa sõjatööstusministeerium välja 1000-tonnise tanki Landkreuzer P. 1000 Ratte projekti. Adolf Hitler ise ilmutas projekti vastu huvi ja sellele anti roheline tuli. Sama aasta detsembris disainis Krupp veelgi suurema, 1500-tonnise tanki: P. 1500 Monsteri.
1943. aastal tühistas sõjatööstusminister Albert Speer aga mõlemad projektid.
Panzer VIII Mausi arendus demonstreeris ülisuurte tankide tähtsaid praktilisi probleeme: need purustasid teid, ei suutnud kasutada sildu ning neid oli raske transportida teed või raudteed mööda. Mida suurem tank, seda suuremad olid probleemid, kuni need muutusid ületamatuteks.
Mausi ehituse käigus osutus probleemseks ka mootorisüsteem. Prototüüp ei suutnud saavutada nõutud kiirust, seega oleksid veelgi suuremad tankid nagu P. 1500 liikunud üliaeglaselt ja olnud oma suuruse tõttu vaenlase lennuväele suurepärane sihtmärk.
Rifflsee
Rifflsee on järv Tiroolis, Austrias. See on suurim järv Ötztali Alpides. Mägijärv asub Kaunergratis Pitztalist läänes ja on tüüpiline moreenveekogu. Järv täidab ulatusliku oru, liustiku hägune vesi näeb välja rohekas. Seda raamivad põhjas ja läänes Kaunergrati konarlikud tipud, eriti silmatorkavad on Seekogel ja Rostizkogel. Päikesepaistelise ja sooja ilmaga annavad märkimisväärse koguse sulavett Seekarles, Loch ja Rifflferner.
Alpiklubi hütt Rifflseehütte asub läheduses.
Timothy Leary
pisi|Timothy Leary (aastal 1989) Timothy Francis Leary (22. oktoober 1920 Springfield – 31. mai 1996 Beverly Hills) oli ameerika psühholoog, kirjanik, mõtleja ja psühhonaut.
Ta oli tuntud psühhotroopsete ainete uuringute ja propageerimise tõttu ning oma tohutu mõju tõttu popkultuurile. Ajal, kui uimastid, näiteks LSD ja psilotsübiin, olid USA-s seaduslikud, viis Leary Harvardi ülikoolis Harvardi psilotsübiiniprojekti (Harvard Psilocybin Project) raames läbi eksperimente, mille tulemuseks olid Concordi vangla eksperiment (Concord Prison Experiment) ja Marshi kiriku eksperiment (Marsh Chapel Experiment). Mõlemad uuringud andsid kasulikku teavet, kuid sellegipoolest vallandati Leary ja tema partner Richard Alpert ülikoolist.
Leary arvas, et LSD-l on psühhiaatrias ravipotentsiaali. Ta kirjutas ja pidas loenguid transhumanistlikest ideedest, mis hõlmasid kosmosemigratsiooni, intelligentsuse kasvu ja elu pikendamist (SMI ² LE) ning arendas oma raamatus Exo-Psychology (1977) välja 8-ringilise teadvusemudeli. Ta arreteeriti 1960. ja 1970. korduvalt eri maades, mille tõttu ta nägi seestpoolt 29 vanglat üle maailma. USA president Richard Nixon on nimetanud Learyt "kõige ohtlikumaks meheks Ameerikas".
Hüperpind
Hüperpind on (eukleidilises, afiinses või projektiivses) kahemõõtmelises ruumis tasandiline joon ja kolmemõõtmelises ruumis pind.
Eestis ilmunud matemaatikaleksikon (2003) defineerib järgmiselt : "Hüperpind on (n-1)-mõõtmelise ruumi selliste punktide hulk, mille koordinaadid rahuldavad mingi n muutuja funktsiooni F korral võrrandit
Dragon 2
Kosmoselaeva esitleti avalikkusele 29. mail 2014. Esimene mehitamata katselend Rahvusvahelisse kosmosejaama (ISS) startis 2. märtsil 2019 ja põkkus järgmisel päeval ISS-iga.
NASA-ga sõlmitud lepingu kohaselt korraldab SpaceX ISS-i kuni kuus mehitatud lendu. Augustis 2018 teatas NASA, et Dragon 2 esimese mehitatud lennu meeskonda kuuluvad Robert Behnken ja Douglas Hurley.
Mehitamata katselend
pisi|Dragon 2 Crew Dragon Demo-1 järel maandumas Atlandi ookeani
Dragon 2 mehitamata katselend startis 2. märtsil 2019 ja saabus Rahvusvahelisse kosmosejaama 3. märtsil. Kosmoselaev oli jaamaga põkkunult 4 päeva ja naasis 8. märtsil Maale. Kapslit juhtis kogu missiooni vältel pardaarvuti ning missiooni ajal testiti automaatset jaamale lähenemist ja põkkumist ning jälgiti kapsli elutagamissüsteemide tööd.
Kapslit plaaniti missiooni järel taaskasutada veel ühel mehitamata katselennul. Kapsel hävis 20. aprillil 2019 plaanipärasel tagavaramootorite katsetusel, kui lekkiv kütuseklapp põhjustas kapsli plahvatuse. SpaceX projekteeris kütuseklapi ümber, kuid kapsli hävimise tõttu tekkis katsetustesse viivitus ja seetõttu tuli mehitatud katselend edasi lükata.
Skomorohh
pisi|Kaks skomorohhide maski 12.–13. sajandi arheoloogiliste leidude hulgast [[Novgorodist]] pisi|Raamatuillustratsioon [[Adam Oleariuse reisist Venemaale ja Pärsiasse (1647) kujutab nukuteatri tegijat ja muusikuid, tagaplaanil karutantsitajat karuga]] Skomorohh (vene keeles скоморох, скоморохъ, kirikuslaavi скомрaхъ) oli rändnäitleja, laulik ja pillimees, ka akrobaat, tantsija ning karude ja muude loomade dresseerija keskaegsel Venemaal. Skomorohhid esinesid tavaliselt maskides ja nende repertuaar oli sageli kahemõtteline ning frivoolne.
Dragon 2
Mehitatud katselend
pisi|Behnken ja Hurley Dragon 2 pardal
Skomorohh
Õigeusu kirik suhtus skomorohhide tegevusse taunivalt ja üritas korduvalt mõjutada ilmalikku võimu neid keelustama. See siiski ei õnnestunud sajandeid, skomorohhide kunsti jälgimine oli ülikute populaarne meelelahutus juba alates Kiievi-Venemaa aegadest. Skomorohhe peeti maskide, kostüümide ja ümberkehastumiste tõttu ka nõiduse ja kurjade jõududega seotuks, osaliselt seetõttu, et maskid ja kostüümid olid mänginud olulist osa ka muistsete slaavlaste paganlikes rituaalides, osaliselt vana kristlikku päritolu uskumuse tõttu, et maskeeritud meelelahutaja on kerge saak deemonitele, sest tema kaitseingel ei suuda teda ära tunda.
Dragon 2
Mehitatud katselend
Dragon 2 esimese mehitatud katselennu meeskonnaks määrati Robert Behnken ja Douglas Hurley. Katselend pidi esialgsete plaanide kohaselt startima 27. mail 2020, kuid halva ilma tõttu otsustati 16 minutit enne plaanitud starti see edasi lükata. Kapsel startis edukalt 30. mail ja põkkus järgmisel päeval rahvusvahelise kosmosejaamaga. See on esimene mehitatud missioon pärast Space Shuttle'i programmi viimast missiooni STS-135, mis startis Ameerika Ühendriikide pinnalt ja esimene kord, kui erafirma on kosmosesse saatnud mehitatud missiooni. Crew Dragon Demo-2 naasis Maale 2. augustil.
Skomorohh
Skomorohhid tegutsesid keskajast kuni 17. sajandini. Patriarh Nikoni mõjutusel allkirjastas tsaar Aleksei Mihhailovitš 1648. aastal ukaasi, millega keelas skomorohhide tegevuse Venemaal.
Teated allikates
Üks varasemaid teateid skomorohhide kohta Venemaal on kroonikas "Jutustus möödunud aegadest" 1068. (6576.) aasta lõigus:
1551. aastal toimunud Saja Peatüki kirikukogu (Stoglavi kirikukogu) soovitas skomorohhide esinemisi mitte külastada ja lahkuda pidustustelt, kuhu nad ilmusid. Pulmades soovitati preestril keelata naljameeste ja muusikute esinemine rongkäigus, mis liigub kirikusse laulatusele. Kirjeldatakse skomorohhide kommet esineda matustel ja surnute mälestuspäevadel, kuid preestrit kohustatakse õpetama oma vaimulikke lapsi, et need käituksid sündsalt ja ei kutsuks mälestuspäevadele meelelahutajaid esinema.
1564. aastal lasi tsaar Ivan IV tappa oma vojevoodi Mihhail Repnini, vürst Andrei Kurbski kirjeldab juhtumit kui peol tekkinud tüli skomorohhide pärast: tsaar kutsus vojevoodi peole, kus esinesid skomorohhid, kellega joobnud tsaar koguni koos tantsima hakkas. Kui aga vojevood hakkas tegema tsaarile etteheiteid ja viskas maha maski, mille tsaar talle pähe tõmbas, siis vihastas Ivan, lasi vojevoodi välja visata ning tappa. Ehkki A. Kurbski versioon võib olla ebatõene, esitab see huvitavaid olustikulisi detaile.
Ryki
Ryki on linn Poolas Lublini vojevoodkonnas, Ryki maakonna ja Ryki valla halduskeskus. Ryki asub Lublinist ligi 60 km loodes.
Rykit on ürikutes kuningale kuuluva külana esmamainitud 1424. aastal. Linnaõigused sai Ryki 1782. aastal, kuid kaotas need 1810. aastal. Uuesti sai Ryki linnaõigused 1957. aastal.
1897. aastal moodustasid juudid 97% Ryki elanikest, 1939. aastal 66%.
Odette Kirss
Odette Kirss (sündinud 26. jaanuaril 1934 Rakveres) on eesti muuseumitöötaja ja koduloolane.
Ta lõpetas 1952. aastal Rakvere Keskkooli ja 1957. aastal Tartu Riikliku Ülikooli ajaloo-keeleteaduskonna ajaloo osakonna.
Seejärel töötas ta kaks aastat Nõo Keskkoolis õpetajana. 1959. aastast kuni pensionile jäämiseni töötas ta Rakvere Muuseumis (hiljem sihtasutus Virumaa Muuseumid) teaduri ja vanemteadurina.
Tema olulisemad uurimisteemad on olnud Rakvere ajalugu ja Virumaa kultuurilugu.
Koeraesitleja
pisi|Juunior koeraesitleja oma lemmikuga 2014. aastal Narvas võistlustel Koeraesitleja on koera näituseks ettevalmistav ja koera näituseringis esitlev inimene.
Esitlejad jagunevad kahte nn rühma: nooremesitlejad nn juunior händlerid ja esitlejad. Juunior händleriteks nimetatakse koera esitlejaid kuni 18-aastaseks saamiseni. Lisaks toimuvad alla 10-aastastele koeraesitajatele võistlused Laps ja koer. Igalt Eestis toimuval siseriiklikult või rahvusvaheliselt näituselt koguvad noored koeraesitlejad punkte, et pääseda meistrivõistlustele. Kokku tuleb koguda 15 punkti, neid jagatakse vastavalt saavutatud kohtadele (1. koht 4 punkti, 2. koht 3, 3. koht 2 ja 4. koht 1 punkt). Kõik vähemalt 15 punkti saanud junior-händlerid võistlevad kalendriaasta lõpus Eesti meistri tiitlile.
Eestis toimus esimene juunior händlerite võistlus 1996. aastal. Neli aastat järjest võitis Helina Jürgens. Tema saavutusi ei ole siiani keegi suutnud ületada.
Finaalvõistluse võitja sõidab kevadel Inglismaal korraldatavale Crufts`i juunior händlerite võistlusele ning tavaliselt ka maailma ning Euroopa meistrivõistlustele. Tiitlivõistlustelt on koju toonud auhinnalisi kohti Anabel Leedu, kes saavutas 2015. aastal auhinnalise kolmanda koha. Lisaks saavutas ta ka samal aastal koeraesitlejate maailma meistrivõistlustel kolmanda koha ning järgmisel aastal Euroopa meistrivõistlustel teise koha.
Šime Vrsaljko
Šime Vrsaljko (sündinud 10. jaanuaril 1992 Rijekas) on horvaatia jalgpallur, kes mängib paremkaitsjana Kreeka kõrgliigaklubis Olympiakós ja Horvaatia jalgpallikoondises.
Koondisekarjäär
Debüüdi Horvaatia rahvuskoondises tegi Vrsaljko 9. veebruaril 2011 sõprusmängus Tšehhi vastu.
Ta on kuulunud Horvaatia koondisse 2014. ja 2018. aasta maailmameistrivõistlustel ning 2012. ja 2016. aasta Euroopa meistrivõistlustel.
Väike Vanker (kirjastus)
Väike Vanker on Eesti kirjastus, mis tegutseb alates 7. augustist 1998 Tartus, keskendudes peamiselt kvaliteetsete lastekasvatus-, psühholoogia- ja juhtimisraamatute kirjastamisele.
Kirjastaja on olnud kirjastuse asutamisest peale Tiit Kõnnussaar.
Ahtme kaevandus
Ahtme kaevandus oli allmaakaevandus Ida-Viru maakonnas Jõhvi vallas, mis alustas tööd 1. septembril 1948 ja suleti 22. detsembril 2001. Praegu on kaevandus veega täitunud.
Kaevandus alustas tööd Eesti Põlevkivi '''10. kaevanduse''' nime all. Selle rajamise juures olid kaasatud Teise maailmasõja Saksa armee sõjavangid (ungarlased, sakslased, eestlased, valloonid jt).
Ahtme kaevandus kuulus Eesti Põlevkivi AS-ile. 53 aasta jooksul toodeti 77 miljonit tonni põlevkivi.
Ettevõttes töötas 510 inimest.
1971. aastal autasustati Ahtme kaevandust Oktoobrirevolutsiooni ordeniga.
Eesti iseseisvuse taastamise järel, 8. aprillil 1996 võttis EV Valitsus vastu korralduse, mille alusel kujundati senine riigiettevõte Eesti Põlevkivi ümber aktsiaseltsiks Eesti Põlevkivi.
1997. aastal moodustati aktsiaseltsi Eesti Põlevkivi 14 tütarettevõtet, kellele Eesti Põlevkivi loovutas oma varad: AS Ahtme Kaevandus, AS Aidu Karjäär, AS Eesti Põlevkivi Ehitus, AS Estonia Kaevandus, AS Kohtla Kaevandus, AS Mäetehnika, AS Narva Karjäär, AS Põlevkivi Kaubandus, AS Põlevkivi Raudtee, AS Sirgala Karjäär, AS Sompa Kaevandus, AS Tammiku Kaevandus, AS Toila Sanatoorium ja AS Viru Kaevandus.
Faasimuutmälu
Faasimuutmälu ehk PRAM on mälu, kus teabe hoidmiseks kasutatakse teatud materjali võimet muuta oma struktuuri amorfse ja kristallilise oleku vahel. Neid materjale nimetatakse kalkogeniidideks (chalcogenides, ingl. k).
Kalkogeniidide erilisi omadusi on uuritud juba palju aastaid. Stanford R. Ovshinsky uuris 1960. aastal esimesena kalkogeniide kui potentsiaalseid materjale mäluelementide valmistamiseks. Esimesed mälud on turul inseneridele kättesaadavad nagu Microni toodetud 128 Mb jadaliidesega versioon.
Faasimuutmälude kohta käivate publikatsioonide arv on viimastel aastatel järsult tõusnud. Seda saab seletada vajadusega uute potentsiaalsete mälutüüpide järele, mida oleks võimalik kasutada kõikvõimalike tehniliste lahenduste parendamiseks. Uutel potentsiaalsetel mälutüüpidel, nagu faasimuutmälu, on lugemise, kirjutamise, andmete hoidmise ja kulumiskindluse tunnusjooned erinevad laialt levinud tavalisematest mäludest nagu DRAM (dünaamiline suvapöördmälu), SRAM (staatiline suvapöördmälu) ja välkmälu. Faasimuutmälu tunnusjooned lähenevad kõige rohkem DRAM ja välkmälule. Faasimuutmälud on leidnud endale koha potentsiaalse välkmälude konkurendina.
Tööpõhimõte
pisi|Faasimuutmaterjali faasi muutmine kuumtöötlusel. Mäluefekt tekib materjali faasi muutuse tõttu, kus kristallilises olekus on sellel materjalil väike ja amorfses olekus suur elektritakistus (edaspidises tekstis lihtsalt takistus). Väike takistus on mälu seatud olek (kristall) ja suur takistus on mälu algne olek (amorfne).
Mälu tootmisel muutub faasimuutmaterjal kristalliliseks, mida põhjustab piisavalt kõrge temperatuur. Selle materjali amorfseks muutmiseks tuleb see kiiresti sulatada ja jahutada. Kiiret temperatuuri kasvu saab tekitada suure ja lühikese vooluimpulsiga. Faasimuutmaterjali kristalliseerimiseks tuleb seda kuumutada kristalliseerimis- ja sulamistemperatuuri vahel piisavalt kaua aega, et toimuks kristalliseerimine. Seda protsessi kutsutakse lõõmutamiseks. Lõõmutamist on võimalik läbi viia eelmisest nõrgema, kuid pikema vooluimpulsiga. Piirkonda, mida faasimuutmaterjalis kuumtöödeldakse, nimetatakse programmeerimise regiooniks. pisi|Faasimuutmälu põhimõtteskeem. Faasimuutmälu koosneb mitmest osast, kus kogu konstruktsioon on ehitatud kahe elektroodi vahele (vaata joonist). Kõige keskel on faasimuutmaterjal, mis on läbi isolaatori takistusel põhineva kuumutiga ühenduses. Kuumuti ümber tekib programmeeritav regioon, mille faasi on temperatuuriga võimalik muuta.
Kahe elektroodi vahele jääb elektrotehnilises mõttes takistite jadaühendus. Kogu ahela takistus hakkab tugevasti sõltuma programmeeritava regiooni faasist, sest jadaühenduses takistuste väärtused summeeruvad. Joonisel on näha faasimuutmaterjali läbiva voolu sõltuvus pingest kahel erineval juhul – amorfne ja kristalne. Mälu lugemiseks tuleb sellele rakendada pinget ja otsustada saadud voolu järgi, kas mälu on suure või väikse takistusega olekus. Mälu loetakse regioonis READ, kus voolud on väikesed (väikesed voolud kuumendavad materjali vähem ja ei tekita faasimuutust).
Heinrich Tobias
Heinrich Tobias (27. märts 1906 Punase Lageda alev, Krasnodari krai, Venemaa – 11. mai 2000 Tallinn) oli eesti kirjandusteadlane.
Tobiase lapsepõlv möödus Punase Lagedal.
Pärast Teist maailmasõda saabus ta Eestisse, kus töötas parteikooli õppejõuna ja marksistliku kirjandusteadlasena. Ta oli Eesti Kirjanike Liidu liige. Aastatel 1950–1955 oli ta Keele ja Kirjanduse Instituudi direktor ning 1951–1952 Eesti Kirjandusmuuseumi direktor.
Faasimuutmälu
Faasimuutmaterjali omadused
Faasimuutmaterjalil peab olema suur takistuse kontrast kahe faasi vahel. Takistuste suhe võib olla 105, kuid reaalsetes mäluelementides on kogu raku takistuse muutus 102, sest faasimuutmaterjal on jadamisi kuumuti ja elektroodidega, mille takistus jääb konstantseks. Faasimuutmaterjal peab omama piisavalt kõrget kristallisatsioonitemperatuuri, et kristallisatsioon ei tekiks iseenesest vähemalt 10 aasta jooksul töötades temperatuuridel 85–150 °C.
Heinrich Tobias
Tobias on kirjutanud töid vene kirjanduse kohta ja järelsõnu A. H. Tammsaare teostele.
Faasimuutmälu
Faasimuutmaterjali omadused
Peale suurepärase võimaluse muuta materjali faasi on väga oluline faasimuutmisprotsessi aeg, sest sellest otseselt sõltub toodetava mälu maksimaalne andmeedastuse kiirus. Lülituse kiirus (muutus amorfse ja kristallilise faasi vahel) sõltub kristalliseerumise ajast (lõõmutamine), viivitusest, mis kulub pinge rakendamisest piisava temperatuuri saavutamiseks ja taastumise ajast pärast lülitust. Kõige pikem protsess on kristalliseerumine. Kristalliseerumiseks kuluv aeg sõltub tugevasti materjali koostisest ja selle paksusest.
Faasimuutmälu kuumenemine sõltub selle tarbitavast voolust, mille põhiliselt määrab programmeerimise jooksul tarbitav vool. Ruumiline soojustakistuste süsteem määrab põhiliselt faasimuutmaterjali programmeerimiseks tarviliku voolu. Faasimuutmäludes on põhilisteks mälurakkude jahutajateks elektroodid. Mida rohkem mälurakult soojust hajutatakse, seda suuremat voolu pulssi on programmeerimiseks vaja. Väiksema voolutarbega faasimuutmälude loomiseks tuleb põhjalikult tunda mälurakus toimuvaid soojuslikke protsesse ja erinevaid materjale.
Faasimuutmaterjali soojustakistuse tõstmine ilma elektrilisi omadusi tugevasti muutmata on tõsine probleem. Sama probleem kehtib elektroodide puhul. Väga suure elektroodide soojustakistuse saavutamine on põhiline samm programmeerimiseks tarviliku voolu vähendamisel.
Mälu disain
Kõrge programmeerimisvool on suureks takistuseks faasimuutmälule leida endale kohta erinevates tehnilistes lahendustes. Peale selle tekitab kõrge programmeerimisvool suured nõuded mäluraku valijale. Kuna voolud on suured, võivad mäluraku valija poolt nõutavad mõõtmed jääda arengus alla mäluraku enda mõõtmete kahanemisele tehnoloogiapõlvkondade lõikes. See takistab faasimuutmälude andmetiheduse kasvamist. Järelikult on väikese programmeerimisvoolu tagamine tähtis nii suure mälutiheduse kui madala voolutarbe saavutamisel.
Üks meetod programmeerimisvoolu vähendamiseks on tõsta kuumuti soojustakistust vähendades selle kontaktpinda alumise elektroodiga. Tavalisel seenekujulisel struktuuril on selle probleemi lahendamine piiratud litograafiaga. Selle tõttu on arendatud uusi faasimuutmäluraku struktuuride tüüpe.
Äärekontaktiga (edge-contact-type, ingl. k.) struktuuriga opereerides saavutati algseadistuseks tarvilik vool IRESET 200 μA, mis on küllalt väike vool. Selline struktuur võttis aga palju pinda. Järgmisena loodi mikrosoone (μTrench, ingl. k.) struktuuriga mälurakk, mille IRESET oli 40 0μA ja kontaktpind (sõltub vertikaalsest kuumuti paksusest) alumise elektroodiga 400 nm2. Mikrosoone tehnoloogia vajas samuti litograafiat väga peene kontakti loomiseks. Et luua litograafiast sõltumatut kontaktpinda (kontaktpind, mille vajalikele mõõtmete saavutamine ei sõltu litograafiast) loodi tehnoloogia cross-spacer (ingl. k.), mis andis IRESET 80μA.
Mitmebitised mälurakud
pisi|Mälu elemendi takistuse sõltuvus kasutatavast programmeerimisvoolust seenekujulise raku puhul. Mõõtmised on tehtud algseadistatud raku puhul (amorfne). Väiksematel vooludel toimub tavaline lõõmutamine ja suurematel vooludel materjali sulamine. Mida rohkem materjali kuumutatakse, seda suurem osa sellest sulab.. Üks võimalus mälu tiheduse suurendamiseks on salvestada mitu bitti ühele pesale. Faasimuutmälud on näidanud, et see on praktiliselt võimalik, sest kahe faasi vahel on suur takistuse erinevus (102–103 korda). Kahe faasi vahele on võimalik tekitada vahepealsete takistustega olekuid. Lisades faasimuutmaterjali teisi aineid, nagu näiteks lämmastik, on võimalik takistuse ja temperatuuri kõverat muuta sujuvamaks. See võimaldab praktiliselt mitme biti hoidmist ühes mälurakus. Mitme biti salvestamiseks ühte rakku peab muutma programmeerimisvoolu signaali kuju. Saavutatud on 4-bitine mälurakk. Selle juure on täheldatud, et amorfses faasis faasimuutmaterjali takistus ajas muutub, mis viib andmete õigsuse ja säilivuse probleemi juurde.
Faasimuutmälude tulevik
Faasimuutmaterjalide uurimisel on tulnud välja, et üliväikesed (2–5 nm kolmes mõõtmes) faasimuutmaterjali terad omavad veel võimet oma faasi muuta. Edasi on vaja uurida, kuidas on võimalik nõnda väikesed materjalihulgad laduda töötavatesse mälumaatriksitesse.
Materjali omadused ja mäluraku soojuslikud näitajad viitavad võimalustele optimeerida mäluraku karakteristikuid nii, et see sobiks erinevatele tehnilistele lahendustele. Uute tehnoloogiatega valmistatud elektroodid ja faasimuutmaterjalid võivad suuresti parendada mäluraku soojuslikke omadusi, rikkumata selle elektrilisi tunnusjooni. Paremad soojuslikud näitajad tagavad kiirema töötamise ja väiksema voolutarbe.
Elektriliste omaduste uurimine on tähtis faasimuutmälust täieliku ülevaate saamisel. Neid teadmisi kasutades on võimalik luua robustset mitut bitti kandvat mälupesa, mis suurendab mälutihedust ning lugemise ja kirjutamise kiirust. Kuigi siiani tarbivad faasimuutmälud palju voolu, võib tulevikus loota suurele voolutarbe vähenemisele. Kui suudetakse tõsta mälude kiirust ja vastupidavust, on tulevikus võimalik asendada DRAM-tüüpi mälusid faasimuutmäludega, mille eeliseks on andmete püsivus.
Arvutiteaduse ja tehnika osakond California Ülikoolis (The Computer Science and Engineering department at the UC San Diego Jacobs School of Engineering) arendatakse asendust praegustele SSD (Solid-State Drive, ingl. k.) välkmälu baasil andmekandjatele. Välkmälu asendatakse faasimuutmäludega ning lubatud kiirused suurte pakettide lugemisel on 1,1 GB/s ja kirjutamisel 371 MB/s. Teadlased ütlevad, et selliste kiirete mäluseadmete jaoks tuleb luua uut tüüpi nüüdisaegne tarkvara.
Võrdlus teiste mäludega
Faasimuutmälu tunnusjooned lähenevad kõige rohkem DRAM-i ja välkmäludele. Võrreldes välkmäluga saab faasimuutmälu bittide olekut muuta ilma eelneva kustutamis tsüklita (välkmälul saab bitte kirjutada ühelt nullile). Faasimuutmälu lugemine on suvalise ligipääsuga (random access), mis tähendab, et sellelt on võimalik otse programmi koodi käivitada. Alumises tabelis on toodud faasimuutmälu võrdlus teiste mäludega aastal 2009.
Nicolo Gargano
Nicolo Gargano (inglispäraselt Nicholas Gargano; 1. november 1934 West Ham, Newhami linnaosa, Suur-London – 11. aprill 2016 West Clandon, Surrey) oli Inglismaa ja Suurbritannia poksija.
Gargano sai II kergekeskkaalus (kuni 67 kg) 1956. aasta Melbourne'i olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Nicolae Lincale (Rumeenia).
Gargano võitis II kergekeskkaalus (kuni 67 kg) 11. Euroopa meistrivõistlustel (Lääne-Berliin, 1955) kuldmedali ja tuli Euroopa meistriks.
Victoria Rahvusgalerii
Victoria Rahvusgalerii on kunstimuuseum Melbourne’is Austraalias. 1861. aastal asutatud muuseum on Austraalia vanim, suurim ja kõige rohkem külastatav kunstimuuseum.
Kauppakeskus Tuulonen
pisi| Kauppakeskus Tuulonen on kaubanduskeskus Soomes Hämeenlinnas endise Tuulose valla alal.
See asub Valtatie 10 ja 12 ristumiskohas. Hämeenlinna keskusest on kaubanduskeskusse 26 km, Lahtist 47 km ja Tamperest 79 kilomeetrit.
Kaiserlich und königlich
pisi|Näide eesliite kasutamisest pisi|[[Austria-Ungari kaart (Tsisleitaania tähistatud roosaga ja Transleitaania rohelisega) koos ühisomandis Bosniaga (sinisega)]] Fraas keiserlik ja kuninglik viitab Habsburgide õukonnale või valitsusele laiemas ajaloolises perspektiivis. Mõned kaasaegsed autorid piiravad selle kasutamist Austria-Ungari kaksikmonarhia ajale aastail 1867–1918.
Sel perioodil, kui need kaks territooriumi toimisid reaalunioonina, valitses Habsburgide monarh samal ajal keisrina (Austria keiser) ja kuningana (Ungari kuningas). Ühise valitsuse seadusandlus kohustas välisministeeriumit, sõjaministeeriumit ja rahandusministeeriumit (rahastades ainult kahte esimest) toimima "Tema keiserliku ja kuningliku majesteedi" nimel. Seega oli keskvalitsusorganite nimedel eesliide k. u. k (saksa keeles kaiserlich und königlich 'keiserlik ja kuninglik').
Kauppakeskus Tuulonen
Kaubanduskeskuses on üle 60 kaupluse.
Kaiserlich und königlich
Tavaliselt lühendati seda saksa keeles veel k. und k. ja k. & k. (kõigil juhtudel hääldatakse und välja), ungari keeles 'cs. és k. (császári és királyi), tšehhi keeles c. a k. (císařský a královský), poola keeles C. i K. (Cesarski i Królewski), sloveeni keeles c. in k. (cesarski in kraljevski), horvaadi keeles c. i kr. (carski i kraljevski), serbia keeles ц. и кр. (царски и краљевски), ukraina keeles ц. і кор. (цісарський і королівський); itaalia keeles I.R.' (Imperiale Regio).
Orehhovo-Zujevo rajoon
Orehhovo-Zujevo rajoon (vene keeles Орехово-Зуевский район) on 2. järgu haldusüksus (munitsipaalrajoon) Venemaal Moskva oblasti loodeosas. Rajooni keskus on Orehhovo-Zujevo linn, mis ei kuulu rajooni koosseisu.
Rajoon piirneb põhjas Vladimiri oblasti Petuški rajooniga, idas Šatura rajooniga, kagus Jegorjevski linnaringkonnaga, edelas Voskressenski rajooniga, läänes Ramenskoje rajooniga ja loodes Pavlovski Possadi rajooniga.
Rajooni pindala on 1821,28 km². Elanike arv oli 2012. aastal 121 707, 2009. aastal 115 052 ja 2002. aastal 119 803.
Orehhovo-Zujevo rajoonis on 177 asulat, mis kuuluvad kolme linnaasunduse (Likino-Duljovo, Kurovskoje ja Drezna linnade) ning kümne külaasunduse koosseisu.
Rajooni tähtsaim jõgi on Kljazma.
Uno Soomere
Uno Soomere (19. september 1930 – 19. märts 2010) oli eesti helilooja, muusikapedagoog ja pianist.
Novatours
Novatours on Baltimaade suurim reisikorraldaja.
Novatours Eesti asutati aastal 2004, Novatours Grupp on turul tegutsenud alates 1999. aastast. Eestis ja Lätis tegutseb reisikorraldaja "Novatours" kaubamärgi all, Leedus "Novaturas" kaubamärgi all. Novatoursi Eesti büroo asub Tallinnas kuid reise on võimalik osta ka interneti või edasimüüjate vahendusel, kelle kontoreid leidub üle Eesti.
Ettevõtte peamiseks ülesandeks on pakkuda kvaliteetset teenust ning tõsta oma teeninduse taset. Ettevõte suunab oma panuse eelkõige firma arengule ja laiendamisele ning aina suuremat tähelepanu pööratakse oma personali ja edasimüüjate koolitusele ning omavahelise koostöö parandamisele. Novatours pakub puhkusereise, ringreise, kaugreise, lennupileteid ja ekskursioone. Lisateenustena pakutakse ka näiteks järelmaksu võimalust, Tallinna lennujaamas VIP teenuse kasutamist ja transfeere sihtkohas.
Alates aastast 2007 on Novatours ka Eesti Turismifirmade Liidu põhiliige.
Kustaa Pihlajamäki
Kustaa Kustaanpoika Pihlajamäki (7. aprill 1902 – 10. veebruar 1949) oli Soome maadleja.
Ta on kahekordne olümpiavõitja vabamaadluses – 1924. ja 1936. aastast.
1928. aasta suveolümpiamängudel võitis ta hõbemedali vabamaadluses.
Euroopa meistrivõistlustel Kreeka-Rooma ja vabamaadluses võitis ta kokku 11 medalit, neist 9 kuldmedalit ja 2 hõbemedalit.
Ta võitis Soome meistrivõistlustel aastatel 1924–1943 Kreeka-Rooma ja vabamaadluses kokku 28 kuldmedalit.
2005. aastast kuulub ta Fila Hall of Fame'i.
Tema nõbu oli olümpiavõitja Hermanni Pihlajamäki, nende suguvõsast on võrsunud ka Euroopa meister Juha Ahokas.
Northrop Grumman
Northrop Grumman Corporation on Ameerika Ühendriikide rahvusvaheline lennundus- ja kaitsetehnoloogia ettevõte. Firmas töötab umbes 90 000 inimest ning selle aastane tulu on üle 30 miljardi dollari. Northrop Grumman on üks maailma suurimaid relva- ja sõjatehnoloogia tootjaid. Firma oli 2022. aastal Fortune 500 edetabelis 101. kohal.
Northrop Grumman moodustati 1994. aastal Northrop Corporationi ja Grumman Aerospace Corporationi ühinemisel. Hiljem on firma korduvalt laienenud, ostes mitmeid firmasid, sealhulgas näiteks Westinghouse Electronic Systemsi, Xetron Corporationi, Litton Industriesi ja Orbital ATK.
Tänapäeval on firma jaotatud neljaks peamiseks ärivaldkonnaks: aeronautikasüsteemid, missiooni süsteemid, kosmosesüsteemid ja kaitsesüsteemid. Firma töötab paljusid erinevaid mehitatud ja mehitamata õhusõidukeid, radareid, kosmoselaevu ja muud. Northrop Grumman juhib strateegilise pommitaja B-21 Raideri arendust, mis tulevikus asendab sama firma toodetud B-2 Spiriti. Firma muude projektide hulgas on James Webbi kosmoseteleskoop ja NASA Space Launch Systemi tahkekütuskiirendite tootmine.
Lauren Bacall
Lauren Bacall (sünninimi Betty Joan Perske; 16. september 1924 New York – 12. august 2014 New York) oli USA teatri- ja filminäitleja.
1999. aastal Ameerika Filmiinstituudi avaldatud edetabeli "AFI's 100 Years...100 Stars" tulemuste põhjal asub Lauren Bacall naisstaaride edetabelis 20. kohal.
Elukäik
Betty Joan Perske sündis 16. septembril 1924 New Yorgi Bronxi linnaosas. Tema ema Natalie Weinstein-Bacal oli Rumeeniast USAsse tulnud juudi immigrant. Isa William Perske sündis USA New Jersey osariigis. William jättis perekonna maha, kui Betty oli kuueaastane. Olles 8-aastane, võttis ta endale vanaema perekonnanime ja lisas sellel ühe l-i, et nime oleks lihtsam hääldada.
Lauren Bacall alustas oma karjääri fotomodellina. Filmidebüüdi tegi 19-aastaselt filmis "Kellel on ja kellel pole" ("To Have and Have Not"), kus tema partneriks oli Humphrey Bogart. Hiljem mängisid nad koos veel kolmes filmis. Nad abiellusid 1946. aasta 21. mail Ohios ja see abielu kestis kuni Bogarti surmani. Neil sündis 1949. aastal poeg Stephen ja 1952. aastal tütar Leslie. Pärast Bogarti surma abiellus Bacall 1961. aastal näitleja Jason Robardsiga, kellega tal sündis poeg Sam Robards. Abielu lõppes lahutusega 1969. aastal.
Aastal 1953 tegi ta kaasa Jean Negulesco romantilises komöödias "Kuidas abielluda miljonäriga". Filmi peaosades olid veel Marilyn Monroe ja Betty Grable.
1960. aastatel hakkas Bacall mängima rohkem teatris. Muusikale "Cactus Flower", "Applause ja "Woman of the Year" saatis suur menu ning viimaste eest võitis ta maineka Tony auhinna.
Aastal 1996 mängis Lauren Bacall Barbra Streisandi filmis "Peeglil on kaks nägu" ("The Mirror Has Two Faces"). Bacall kandideeris oma rolliga ka parima naiskõrvalosatäitja Oscarile, aga ei võitnud seda. Selle rolli eest võitis ta Kuldgloobuse.
Aastal 1993 sai ta Cecil B. DeMille'i nimelise elutööauhinna ja 2009. aastal elutöö-Oscari.